Το Φαινόμενο της Μεταδιεγερτικής Διευκόλυνσης και η Επίδραση Μιας Βουλητικής ή Τετανικής Σύσπασης στην Μέγιστη Ροπή των Πελματιαίων Καμπτήρων
Creators: name: Γιαννούλη, Ευτυχία Δημητρίου
Publisher: name: Aristotle University of Thessaloniki
Year: 2023
Subjects: Μεταδιεγερτική διευκόλυνση
Μετατετανική διευκόλυνση
Απόδοση πελματιαίων καμπτήρων
Post activation potentiation
Post tetanic potentiation
Plantar flexors performance

description: Πρωτόκολλα διευκόλυνσης με βουλητική σύσπαση έχουν εξεταστεί στο παρελθόν όσον αφορά την ενίσχυση που μπορεί να προκαλούν στην προκλητή ροπή αλλά και στην εκούσια απόδοση. Ωστόσο, η αποτελεσματικότητα ενός πρωτόκολλου διευκόλυνσης τετανικής σύσπασης για την ενίσχυση της εκούσιας απόδοσης δεν είναι καλά τεκμηριωμένη. Ειδικότερα, δεν υπάρχουν στοιχεία για την επίδραση ενός τετανικού πρωτοκόλλου διευκόλυνσης στην απόδοση των πελματιαίων καμπτήρων. Σκοπός της συγκεκριμένης ερευνητικής εργασίας ήταν να αξιολογηθεί η επίδραση μίας μέγιστης βουλητικής ή τετανικής σύσπασης στην διευκόλυνση των προκλητών συσπάσεων και στην εκούσια απόδοση των πελματιαίων καμπτήρων. Στην έρευνα συμμετείχαν 14 ασκούμενοι άνδρες και γυναίκες (24.5 ± 2.7 ετών). Για την αξιολόγηση των ποσοστών διευκόλυνσης, δόθηκαν απλοί ηλεκτρικοί ερεθισμοί πριν και μετά από μία μέγιστη βουλητική (ΜΒΙΣ) ή τετανική (ΜΤΙΣ) ισομετρική σύσπαση των πελματιαίων καμπτήρων, διάρκειας 6 s. Για την αξιολόγηση της εκούσιας απόδοσης των πελματιαίων καμπτήρων εκτελέστηκε μία μέγιστη εκρηκτική ισομετρική σύσπαση (ΕΙΣ) διάρκειας 3 s πριν και ~2 min μετά την ΜΒΙΣ ή την ΜΤΙΣ. Η δύναμη κατά την ΜΤΙΣ έφτασε το 44% της δύναμης κατά την ΜΒΙΣ. Tο ποσοστό αύξησης της μέγιστης προκλητής ροπής ήταν μεγαλύτερο μετά την ΜΒΙΣ από ότι μετά την MTΙΣ (47% έναντι 25.3%, p&lt;0.001). Το ποσοστό αύξησης του ρυθμού ανάπτυξης προκλητής ροπής αυξήθηκε αλλά δε διέφερε σημαντικά μεταξύ των πρωτοκόλλων ΜΒΙΣ και ΜΤΙΣ (76.4% έναντι 59.8%, p=0.111). Στα 2 min του διαλείμματος η διευκόλυνση της μέγιστης προκλητής ροπής και του ρυθμού ανάπτυξής της, ήταν στατιστικά σημαντική μετά τη ΜΒΙΣ (24%, p=0.01 και 35.4%, p=0.02) αλλά όχι μετά την ΜΤΙΣ (10.1%, p=0.246 και 22.5%, p=0.777). Δε βρέθηκαν διαφορές στη μέγιστη ροπή και στον ρυθμό ανάπτυξης της ροπής της ΕΙΣ που εκτελέστηκε πριν και μετά τη ΜΒΙΣ (F=0.6, p=0.547) και τη ΜΤΙΣ (F=1.2, p=0.319). Ενώ, η ΜΒΙΣ προκάλεσε μεγαλύτερα ποσοστά διευκόλυνσης από ότι μία ΜΤΙΣ στους πελματιαίους καμπτήρες, η εκούσια απόδοση δεν επηρεάστηκε διαφορετικά από τον τύπο της προηγούμενης σύσπασης. Συμπερασματικά, η μέγιστη δύναμη και ο μέγιστος ρυθμός ανάπτυξης δύναμης μιας εκούσιας εκρηκτικής πελματιαίας κάμψης φαίνεται πως δεν επηρεάζεται 2 λεπτά μετά από μία βουλητική ή τετανική σύσπαση. Η διαφορετική συμπεριφορά σε ότι αφορά την προκλητή ροπή, επιβεβαιώνει τη θέση ότι η μετατετανική διευκόλυνση μπορεί να μην συνδέεται άμεσα με μεταβολές στην επίδοση.
description: Post-activation protocols including a maximal voluntary contraction, have been previously evaluated in terms of their efficacy inducing potentiation in muscle twitch force and performance enhancement. Although, the efficiency of a tetanic contraction to induce voluntary performance enhancement is not yet well documented. Particularly, there is no evidence for the possible effect of a post-tetanic potentiation protocol in the voluntary performance of the plantar flexors. The purpose of this study was to evaluate the efficiency of a maximal tetanic or voluntary contraction on the potentiation of twitch force and voluntary performance of the plantar flexors. Fourteen physically active, men and women (age: 24.5 ± 2.7 years), participated voluntarily in this study. Single-pulse twitches were applied before and for 14 min after a maximal isometric voluntary (MVIC) or tetanic (MTIC) isometric plantar flexion of 6 s duration for the assessment of twitch potentiation. A maximal explosive isometric plantar flexion (EXP) of 3 s duration was executed before and ~2 min after each protocol for the assessment of voluntary performance. The force during the MTIC reached the 44% of the force during the MVIC. Peak twitch torque potentiation was greater after the MVIC than after the MTIC (47% and 25.3%, p&lt;0.001). Maximal rate of twitch torque development potentiation was similar after the MVIC and the MTIC (76.4% and 59.8%, p=0.111). Twitch toque and rate of torque development potentiation was still significant 2 min after the MVIC (24%, p&lt;0.01 and 35.4%, p=0.02) but not after the MTIC (10.1%, p=0.246 and 22.5%, p=0.777). Maximal torque and rate of torque development of the EXP was similar before and after each protocol (F=0.618, p=0.547 and F=1.155, p=0.319). In conclusion, the maximal force and the maximal rate of force development of a voluntary explosive plantar flexion are unaffected 2 min after a maximal voluntary or tetanic contraction. The different behavior, in terms of the twitch torque, support the hypothesis that post-tetanic potentiation may not be directly related to changes in voluntary performance.